ཐེངས་འདིའི་འགྲེམས་སྟོན་སྟེང་གདན་ཞུ་གནང་བའི་བོད་ཀྱི་ཡིག་མཁན་གྲགས་ཅན་རྒན་བསྟན་ཁོ་ལགས་དང་།རེབ་གོང་གི་ཡིག་མཁན་མགོན་པོ་ཚེ་བརྟན་ནམ་འབྲུག་མགོ་མ་དང་།ཀླུ་རྒྱལ་དོན་གྲུབ་བམ་གནམ་འདེགས་ཀ་བ།ཐང་དཀར་བསྟན་པ།གཡུས་ལུང་པ་ནམ་མཁའ་རིན་ཆེན་བཅས་དང་།རྨ་ལྷོ་ཁུལ་མི་རིགས་མཐོ་རིམ་སློབ་འབྲིང་གི་སློབ་གཙོ་རེབ་གོང་བ་རྡོ་རྗེ་རྒྱལ་དང་།སྡོང་སྐམ་བཀྲ་ཤིས་སམ་སྐར་མའི་རྫི་བོ་བཅས་ཀྱིས་འགྲེམ་སྟོན་ཡུལ་དངོས་སུ་ཡིག་གཟུགས་འབྲི་གནང་མཛད་པས་དགེ་སློབ་རྣམས་ཀྱིས་དགའ་བསུ་ཚད་མེད་ཐོབ།དེའི་འཕྲོར་རྒན་བསྟན་ཁོ་ལགས་ཀྱིས་དུས་ཚོད་གཅིག་གི་རིང་དགེ་སློབ་ཡོངས་ལ་བོད་ཀྱི་ཡིག་གཟུགས་ཀྱི་ཁུངས་དང་འབྲེལ་ཏེ་བྲིས་རྒྱུན་སྐོར་གྱི་འཆད་ཁྲིད་རྩ་ཆེན་གནང་ཞིང་སྡོང་སྐམ་བཀྲ་ཤིས་ལགས་ཀྱིས་ཐོན་མིའི་ཡིག་རྒྱུན་ཡིག་གཟུགས་འགྲན་སྡུར་སྐབས་གཉིས་པའི་འགྲན་ཞུགས་སློབ་མའི་བརྩམས་ཆོས་དག་ལ་བདེན་པ་དང་གཟུ་བོའི་བློས་དཔྱད་འཇོག་བྱས་རྗེས་སློབ་མ་ཚོར་བྱ་དགའ་གནང་།མཇུག་མཐར་སློབ་གཙོ་ཟུར་བ་རྒན་ཀླུ་རྒྱལ་ཚེ་རིང་ལགས་ཀྱིས་ཐེངས་འདིའི་བྱ་འགུལ་ལ་གདེང་འཇོག་ཚད་མཐོ་གནང་མཐར་བྱ་འགུལ་བདེ་ལེགས་ངང་ཡོངས་སུ་མཇུག་བསྡུས།